12. ฐานะการเงินและผลการดำเนินงาน

  12.1 งบการเงิน

  (ก) สรุปรายงานการสอบบัญชี 3 ปีย้อนหลัง

สรุปรายงานการสอบบัญชีสำหรับปีสิ้นสุดวันที่ 31 ธันวาคม 2545

ผู้สอบบัญชีได้แสดงความเห็นอย่างไม่มีเงื่อนไขว่า งบการเงินได้แสดงฐานะการเงินรวม ณ วันที่ 31
ธันวาคม 2545 ผลการดำเนินงานรวม และกระแสเงินสดรวม สำหรับปีสิ้นสุดวันเดียวกันของ บริษัท
อุตสาหกรรมปิโตรเคมีกัลไทย จำกัด (มหาชน) และบริษัทย่อย และฐานะการเงิน
ผลการดำเนินงาน และกระแสเงินสดเฉพาะของบริษัท อุตสาหกรรมปิโตรเคมีกัลไทย จำกัด
(มหาชน) สำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สรุปรายงานการสอบบัญชีสำหรับปีสิ้นสุดวันที่ 31 ธันวาคม 2544

ผู้สอบบัญชีได้แสดงความเห็นอย่างมีเงื่อนไขว่า ยกเว้นผลของรายการปรับปรุง
ซึ่งอาจจำเป็นถ้าสามารถตรวจสอบให้เป็นที่พอใจในเรื่องยอดหนี้ที่เจ้าหนี้ได้ยื่นคำขอรับชำระหนี้ในการฟื้นฟูกิจการของบริษัทและบริษัทย่อยหกแห่ง
งบการเงินของบริษัทและบริษัทย่อย แสดงฐานะการเงินรวม ณ วันที่ 31 ธันวาคม 2544
ผลการดำเนินงานรวม และกระแสเงินสดรวม สำหรับปีสิ้นสุดวันเดียวกันของบริษัท
อุสาหกรรมปิโตรเคมีกัลไทย จำกัด (มหาชน) และบริษัทย่อย และฐานะการเงิน ผลการดำเนินงาน
และกระแสเงินสดเฉพาะของบริษัท อุตสาหกรรมปิโตรเคมีกัลไทย จำกัด (มหาชน)
สำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สรุปรายงานการสอบบัญชีสำหรับปีสิ้นสุดวันที่ 31 ธันวาคม 2543

ผู้สอบบัญชีไม่แสดงความเห็นต่องบการเงินรวมของบริษัท อุตสาหกรรมปิโตรเคมีกัลไทย จำกัด
(มหาชน) และบริษัทย่อย และงบการเงินเฉพาะของบริษัท
เนื่องจากเรื่องดังต่อไปนี้มีสาระสำคัญอย่างมาก

1.  เนื่องจากไม่สามารถตรวจสอบให้เป็นที่พอใจหรือใช้วิธีการตรวจสอบอื่นให้เป็นที่พอใจในเรื่องเกี่ยวกับการไม่ได้เข้าร่วมสังเกตการณ์ตรวจนับสินค้าคงเหลือ
    ณ วันที่ 31 ธันวาคม 2542 ซึ่งมีจำนวน 10,840.23 ล้านบาท และ 9,686.18 ล้านบาท
    ในงบการเงินรวมและงบการเงินเฉพาะของบริษัท ตามลำดับ
    เนื่องจากผู้สอบบัญชีได้รับการแต่งตั้งเป็นผู้สอบบัญชีของบริษัทเมื่อวันที่ 24 มีนาคม 2543
    และผู้สอบบัญชีได้ยึดถือยอดยกมาต้นปีของสินค้าคงเหลือ และยอดคงเหลือยกมาต้นปีของบัญชีอื่นๆ
    ตามงบการเงินรวมของบริษัท อุตสาหกรรมปิโตรเคมีกัลไทย จำกัด (มหาชน) และบริษัทย่อย
    และงบการเงินเฉพาะบริษัท อุตสาหกรรมปิโตรเคมีกัลไทย จำกัด (มหาชน)
    ที่ตรวจสอบโดยผู้สอบบัญชีอื่น และได้ปรับปรุงใหม่โดยผู้บริหารของบริษัท และบริษัทย่อย

2.  เนื่องจากไม่สามารถตรวจสอบให้เป็นที่พอใจหรือใช้วิธีการตรวจสอบอื่นให้เป็นที่พอใจในเรื่องเกี่ยวกับนับแต่วันที่ศาลมีคำสั่งแต่งตั้งผู้ทำแผนและผู้บริหารแผนของบริษัทและบริษัทย่อยหกแห่ง
    เจ้าหนี้ได้ยื่นคำขอรับชำระหนี้ในการฟื้นฟูกิจการของบริษัทและบริษัทย่อยหกแห่งต่อเจ้าพนักงานพิทักษ์ทรัพย์แล้ว
    ประกอบด้วยยอดหนี้ที่เจ้าพนักงานพิทักษ์ทรัพย์ได้ตรวจสอบพยาน
    หลักฐานประกอบคำขอรับชำระหนี้ในการฟื้นฟูกิจการและยอดหนี้ที่อยู่ระหว่างการตรวจสอบของเจ้าพนักงานพิทักษ์ทรัพย์
    ซึ่งยอดหนี้บางรายการนั้นไม่เคยถูกบันทึกบัญชีในงบการเงินรวมและงบการเฉพาะของบริษัท
    สำหรับปีสิ้นสุดวันที่ 31 ธันวาคม 2543
    อีกทั้งการตอบยืนยันยอดจากเจ้าหนี้บางรายแสดงมูลหนี้เกินกว่ายอดหนี้ที่บันทึกบัญชีในงบการเงินรวมและงบการเงินเฉพาะบริษัท
    ซึ่งบริษัทและบริษัทย่อยอยู่ระหว่างการตรวจสอบเอกสาร
    และข้อมูลทางกฎหมายเกี่ยวกับหนี้ที่ได้รับแจ้งจากเจ้าหนี้รายต่างๆ
    ดังนั้นในสถานการณ์ดังกล่าวข้างต้น
    ผู้สอบบัญชีจึงไม่สามารถตรวจสอบให้ได้หลักฐานที่เพียงพอว่ามีหนี้สินจำนวนเท่าใดที่ยังมิได้บันทึกบัญชี
    ซึ่งอาจมีสาระสำคัญอย่างมาก

3.  เนื่องจากไม่สามารถตรวจสอบให้เป็นที่พอใจหรือใช้วิธีการตรวจสอบอื่นให้เป็นที่พอใจในเรื่องเกี่ยวกับหนังสือเพื่อสอบถามสำนักงานทนายความที่ให้บริการแก่บริษัทและบริษัทย่อยและ/หรือฝ่ายกฎหมายของบริษัทและบริษัทย่อย
    และขอรายงานประเมินผลพร้อมกับความเห็นของคดีที่เกี่ยวข้องกับบริษัทและบริษัทย่อยว่า ณ
    วันที่ 31 ธันวาคม 2543 จนถึงวันที่ 28 กุมภาพันธ์ 2544
    เพื่อให้ทราบว่าบริษัทและบริษัทย่อยมีหนี้สินที่อาจจะเกิดขึ้นจากการถูกฟ้องร้อง
    การเรียกชดเชยค่าเสียหาย การประเมินภาษีอากร
    หรือมีประเด็นปัญหาทางกฎหมายอื่นหรือไม่เพียงใดที่อาจมีผลต่องบการเงินรวมและงบการเงินเฉพาะของบริษัทอย่างมีสาระสำคัญ
    ซึ่งผู้สอบบัญชียังไม่ได้รับหนังสือตอบกลับหรือความเห็นที่เกี่ยวกับเรื่องดังกล่าวอย่างครบถ้วน

4.  เนื่องจากบริษัทและบริษัทย่อยมิได้จัดทำงบการเงินตามหลักการบัญชีที่รับรองทั่วไปในเรื่องเกี่ยวกับ
    ณ วันที่ 31 ธันวาคม 2543
    บริษัทบันทึกเงินลงทุนในบริษัทร่วมแห่งหนึ่งตามวิธีส่วนได้เสียและหักค่าเผื่อการลดค่าเงินลงทุน
    คงเหลือยอดเงินลงทุนสุทธิในบริษัทร่วมดังกล่าวจำนวน 2,401.62 ล้านบาท และ 2,390.47
    ล้านบาท ในงบการเงินรวมและงบการเงินเฉพาะของบริษัท ตามลำดับ
    ซึ่งข้อมูลทางการเงินที่นำมาคำนวณเงินเงินลงทุนในบริษัทร่วมตามวิธีส่วนได้เสียจัดทำโดยฝ่ายบริหารของบริษัทร่วมดังกล่าวและยังไม่ได้ตรวจสอบโดยผู้สอบบัญชี

5.  เนื่องจากบริษัทและบริษัทย่อยมิได้จัดทำงบการเงินตามหลักการบัญชีที่รับรองทั่วไปในเรื่องเกี่ยวกับ
    ณ วันที่ 31 ธันวาคม 2543 ราคาตามบัญชีของที่ดิน อาคาร และเครื่องจักร จำนวน
    6,480.61 ล้านบาท และ 141.70 ล้านบาท ในงบการเงินรวมและงบการเงินเฉพาะบริษัท
    ตามลำดับ ยังไม่ได้รับการทบทวนการตีราคาใหม่ให้ครบถ้วนทุกรายการ
    แยกตามประเภทของทรัพย์สิน ต่อมาในปี 2544 บริษัทและบริษัทย่อย
    ได้มีการตีราคาทรัพย์สินดังกล่าวครบถ้วนแล้ว ซึ่งมีผลทำให้ ณ วันที่ 31 ธันวาคม 2544
    ส่วนเกินทุนจากการตีราคาสินทรัพย์เพิ่มขึ้นจำนวนรวม 393.25 ล้านบาท และ 30.24
    ล้านบาทในงบดุลรวมและงบดุลเฉพาะของบริษัท ตามลำดับ และมีขาดทุนเพิ่มขึ้นจำนวนรวม
    1,184.87 ล้านบาท
    ในงบกำไรขาดทุนรวมและงบกำไรขาดทุนเฉพาะของบริษัทสำหรับปีสิ้นสุดวันเดียวกันของบริษัทและบริษัทย่อย

6.  เนื่องจากบริษัทและบริษัทย่อยมิได้จัดทำงบการเงินตามหลักการบัญชีที่รับรองทั่วไปในเรื่องเกี่ยวกับ
    ณ วันที่ 31 ธันวาคม 2543 บริษัทย่อยแห่งหนึ่ง
    (ที่อยู่นอกเหนือการรับผิดชอบของผู้บริหารแผนของบริษัท)
    ไม่ได้บันทึกดอกเบี้ยค้างจ่ายของหนี้สินค่าก่อสร้างและเครื่องจักร จำนวน 219.73 ล้านบาท
    เนื่องจากไม่มีการตกลงเรื่องอัตราดอกเบี้ยและเจ้าหนี้ที่เกี่ยวข้องไม่ได้ลงนามในสัญญาปรับโครงสร้างหนี้

นอกจากนี้ผู้สอบบัญชีขอให้สังเกตเกี่ยวกับเรื่องดังต่อไปนี้

1. การดำเนินงานธุรกิจของบริษัท อุตสาหกรรมปิโตรเคมีกัลไทย จำกัด (มหาชน) และบริษัทย่อย
ซึ่งอาจยังคงได้รับผลกระทบจากภาวะเศรษฐกิจของประเทศไทยและภูมิภาคเอเซียแปซิฟิคโดยรวม

2. ดังที่ปรากฎในงบการเงินรวม และงบการเงินเฉพาะของบริษัท สำหรับปีสิ้นสุดวันที่ 31 ธันวาคม
2544 และ 2543 ภายหลังจากการดำเนินการตามแผนฟื้นฟูกิจการ
เพื่อแก้ไขฐานะและการดำเนินงานต่อเนื่องของบริษัท และบริษัทย่อยหกแห่ง ซึ่ง ณ
วันนั้นบริษัทและบริษัทย่อยดังกล่าวอาจมีภาระหนี้สินที่อาจจะเกิดขึ้นและภาระภาษีเงินได้นิติบุคคลหัก ณ
ที่จ่าย
และมีความไม่แน่นอนในมูลค่าที่คาดว่าจะได้รับชำระคืนจากเงินให้กู้ยืมระยะสั้นและเงินทดรองแก่กิจการที่เกี่ยวข้องกัน
รวมทั้ง ณ วันที่ 31 ธันวาคม 2544
บริษัทมีการผิดนัดชำระหนี้อันเนื่องมาจากการไม่สามารถขายทรัพย์สินที่ไม่ใช่สินทรัพย์หลักภายใต้แผนฟื้นฟูกิจการ
ซึ่งบริษัทและบริษัทย่อยหกแห่งยังอยู่ระหว่างการดำเนินการตามแผนฟื้นฟูกิจการไปจนถึงปี 2547
หากการดำเนินการตามแผนฟื้นฟูกิจการไม่ประสบผลสำเร็จ
อาจทำให้เกิดการยกเลิกการฟื้นฟูกิจการหรือมีคำสั่งพิทักษ์ทรัพย์ของบริษัทและบริษัทย่อยหกแห่ง
จนเป็นเหตุให้บริษัทและบริษัทย่อยดังกล่าวยังคงต้องปฎิบัติตามเงื่อนไขในสัญญาเงินกู้เดิม
อีกทั้งบริษัทย่อยสิบห้าแห่งที่บริษัทลงทุนไว้ยังมีปัญหาการดำเนินงานต่อเนื่อง
ซึ่งปัจจัยเหล่านี้ดังที่กล่าวข้างต้นมีสาระสำคัญเป็นเหตุให้สงสัยเกี่ยวกับความสามารถในการดำเนินงานต่อเนื่องของบริษัทและบริษัทย่อย
งบการเงินสำหรับปีสิ้นสุดวันที่ 31 ธันวาคม 2544 และ 2543 นี้
ได้จัดทำขึ้นตามข้อสมมติฐานว่าบริษัทและบริษัทย่อยจะดำเนินงานอย่างต่อเนื่องต่อไป
โดยมิได้ปรับปรุงมูลค่าสินทรัพย์ในราคาที่อาจจำหน่ายได้และจัดประเภทบัญชีใหม่
และปรับปรุงหนี้สินตามจำนวนเงินที่จะต้องจ่ายคืน และจัดประเภทบัญชีใหม่
ซึ่งอาจจำเป็นถ้าบริษัทและบริษัทย่อยไม่สามารถดำเนินงานอย่างต่อเนื่องต่อไปได้

3. เมื่อวันที่ 15 มกราคม 2544 บริษัท อุตสาหกรรมปิโตรเคมีกัลไทย จำกัด (มหาชน)
(ซึ่งต่อไปนี้เรียกว่า “ลูกหนี้”) ได้ยื่นอุทธรณ์คัดค้านคำสั่งศาลล้มละลายกลางลงวันที่ 15 ธันวาคม
2543 ที่ได้อ่านเมื่อวันที่ 15 ธันวาคม 2543
และขอให้ศาลฎีกาโปรดมีคำสั่งให้เพิกถอนการประชุมและการลงมติของที่ประชุมเจ้าหนี้เมื่อวันที่ 27
พฤศจิกายน 2543 เกี่ยวกับแผนฟื้นฟูกิจการฯ และคำร้องขอแก้ไขแผนฯ
และ/หรือไม่เห็นชอบด้วยแผนฯ
และ/หรือเพิกถอนการแต่งตั้งผู้บริหารแผนหรือมีคำสั่งให้ศาลล้มละลายกลางไต่สวนพยานหลักฐานและแต่งตั้งผู้บริหารของลูกหนี้ให้เป็นผู้บริหารชั่วคราวของบริษัท
และให้ศาลล้มละลายกลางพิจารณาและทำคำสั่งใหม่ให้เพิกถอนการประชุมเจ้าหนี้และการลงมติของที่ประชุมเจ้าหนี้เมื่อวันที่
27 พฤศจิกายน 2543 เกี่ยวกับแผนฯ
และคำร้องขอแก้ไขแผนของผู้อุทธรณ์และมีคำสั่งไม่เห็นชอบด้วยแผนตามมาตรา 90/58
ด้วยเหตุผลที่ว่าแผนฯ ขัดต่อกฎหมายและเป็นโมฆะและ/หรือให้เพิกถอนการแต่งตั้งผู้บริหารแผน
จนถึงวันที่ 20 กุมภาพันธ์ 2545 คดีดังกล่าวอยู่ระหว่างการพิจารณาของศาล

4. รายการบัญชีระหว่างกันที่มีสาระสำคัญระหว่างบริษัทและบริษัทย่อยกับกิจการที่เกี่ยวข้องกัน
ผู้ทำแผนและกับผู้บริหารแผน
ผลของรายการดังกล่าวได้แสดงไว้ในงบการเงินตามที่ตกลงร่วมกันโดยบริษัทและบริษัทย่อย
และกับกิจการที่เกี่ยวข้องกันเหล่านั้นรวมทั้งกับผู้ทำแผนและผู้บริหารแผน

5. สำหรับปีสิ้นสุดวันที่ 31 ธันวาคม 2543
บริษัทและบริษัทย่อยได้เปลี่ยนแปลงนโยบายการบัญชีของการบันทึกบัญชีส่วนเกินทุนจากการตีราคาสินทรัพย์
และมีรายการหักกลบลบหนี้ระหว่างลูกหนี้กับเจ้าหนี้ของบริษัท บริษัทย่อย บริษัทร่วม
และบริษัทที่เกี่ยวข้องกัน และการบันทึกบัญชีกำไรจากการซื้อคืนหุ้นกู้ ตราสารหนี้
และตั๋วแลกเงินที่ออกโดยบริษัทและบริษัทย่อย

(ข) สรุปงบการเงิน

ตารางสรุปงบการเงินของบริษัท อุตสาหกรรมปิโตรเคมีกัลไทย จำกัด (มหาชน) และบริษัทย่อย

+-----------------------+------+-------+------+------+------+------+
|                       | 2543 |       | 2544 |      | 2545 |      |
+-----------------------+------+-------+------+------+------+------+
|                       | (ล้าน | เปลี่ย  | (ล้าน | เ    | (ล้าน | เ    |
|                       | บาท) | นแปลง | บาท) | ปลี่ยน | บาท) | ปลี่ยน |
|                       |      |       |      | แปลง |      | แปลง |
+-----------------------+------+-------+------+------+------+------+
|   งบดุล                |      |       |      |      |      |      |
+-----------------------+------+-------+------+------+------+------+
|   สินทรัพย์หมุนเวียน       | 22   | -1    | 22   | -0   | 26   | 16   |
|                       | ,943 | 8.40% | ,928 | .06% | ,724 | .56% |
+-----------------------+------+-------+------+------+------+------+
|   สินทรัพย์รวม           | 137  | -2    | 132  | -3   | 132  | -0   |
|                       | ,706 | 2.28% | ,627 | .69% | ,316 | .23% |
+-----------------------+------+-------+------+------+------+------+
|   หนี้สินหมุนเวียน         | 161  | 1     | 13   | -91  | 17   | 34   |
|                       | ,266 | 5.91% | ,414 | .68% | ,991 | .12% |
+-----------------------+------+-------+------+------+------+------+
|   หนี้สินรวม             | 161  | 1     | 127  | -20  | 131  | 2    |
|                       | ,266 | 3.03% | ,743 | .79% | ,351 | .82% |
+-----------------------+------+-------+------+------+------+------+
|   ส่วนของผู้ถือหุ้น         | -23  | -16   | 4    | 120  | 964  | -80  |
|                       | ,560 | 8.28% | ,884 | .73% |      | .26% |
+-----------------------+------+-------+------+------+------+------+
|   กำไรสะสม            | -96  | -5    | -86  | 10   | -89  | -3   |
|                       | ,391 | 9.63% | ,313 | .46% | ,382 | .56% |
+-----------------------+------+-------+------+------+------+------+
|   ทุนจดทะเบียน          | 21   | 0.00% | 81   | 273  | 81   | 0    |
|                       | ,700 |       | ,000 | .27% | ,000 | .00% |
+-----------------------+------+-------+------+------+------+------+
|                       | 19   | 0.00% | 78   | 302  | 78   | 0    |
|  ทุนที่ออกและเรียกชำระแล้ว | ,500 |       | ,489 | .51% | ,489 | .00% |
+-----------------------+------+-------+------+------+------+------+
|   งบกำไรขาดทุน         |      |       |      |      |      |      |
+-----------------------+------+-------+------+------+------+------+
|   รายได้จากการขาย      | 72   | 2     | 72   | 0    | 76   | 5    |
|                       | ,047 | 7.82% | ,152 | .15% | ,424 | .92% |
+-----------------------+------+-------+------+------+------+------+
|   รายได้รวม            | 72   | 2     | 75   | 4    | 78   | 3    |
|                       | ,889 | 3.74% | ,885 | .11% | ,305 | .19% |
+-----------------------+------+-------+------+------+------+------+
|   ค่าใช้จ่ายรวม ^(( * )) | 98   | 7     | 74   | -24  | 75   | 0    |
|                       | ,671 | 6.37% | ,782 | .21% | ,103 | .43% |
+-----------------------+------+-------+------+------+------+------+
|   ต้นทุนขาย             | 61   | 3     | 63   | 3    | 64   | 1    |
|                       | ,429 | 6.49% | ,680 | .66% | ,830 | .81% |
+-----------------------+------+-------+------+------+------+------+
|   ค่า                  | 6    | -2    | 7    | 17   | 9    | 14   |
| ใช้จ่ายในการขายและบริหาร | ,693 | 2.37% | ,889 | .87% | ,039 | .57% |
+-----------------------+------+-------+------+------+------+------+
|                       | 454  | n.a.. | 1    | 121  | 570  | -43  |
|  ค่าใช้จ่ายในการฟื้นฟูกิจการ |      |       | ,005 | .68% |      | .27% |
+-----------------------+------+-------+------+------+------+------+
|   กำไรขั้นต้น            | 10   | -     | 8    | -20  | 11   | 36   |
|                       | ,617 | 6.54% | ,472 | .20% | ,594 | .84% |
+-----------------------+------+-------+------+------+------+------+
|   กำไรก่อ              | -25  | -96   | 1    | 104  | 3    | 190  |
| นดอกเบี้ยจ่ายและภาษีเงินได้ | ,782 | 9.90% | ,104 | .28% | ,202 | .12% |
+-----------------------+------+-------+------+------+------+------+
|   ดอกเบี้ยจ่าย           | 14   | 1     | 8    | -39  | 7    | -14  |
|                       | ,124 | 5.11% | ,604 | .08% | ,369 | .36% |
+-----------------------+------+-------+------+------+------+------+
|   รายการพิเศษ          | 632  | -1    | 16   | 2    | -    | n.a. |
|                       |      | 6.69% | ,471 | ,507 |      |      |
|                       |      |       |      | .38% |      |      |
+-----------------------+------+-------+------+------+------+------+
|   กำไรสุทธิ             | -39  | -35   | 8    | 122  | -4   | -147 |
|                       | ,276 | 9.00% | ,945 | .77% | ,216 | .13% |
+-----------------------+------+-------+------+------+------+------+
|   กำไรสุทธิต่อหุ้น (บาท)   | -2   | -36   | 1.52 | 107  | -    | -135 |
|                       | 0.15 | 0.05% |      | .54% | 0.54 | .53% |
+-----------------------+------+-------+------+------+------+------+
|   งบกระแสเงินสด        |      |       |      |      |      |      |
+-----------------------+------+-------+------+------+------+------+
|   เงินส                | 2    | -4    | -13  | -647 | 1    | 109  |
| ดสุทธิจากกิจกรรมดำเนินงาน | ,542 | 9.98% | ,910 | .21% | ,272 | .14% |
+-----------------------+------+-------+------+------+------+------+
|                       | -5   | -17   | -185 | 96   | -702 | -279 |
| เงินสดสุทธิจากกิจกรรมลงทุน | ,463 | 3.17% |      | .61% |      | .13% |
+-----------------------+------+-------+------+------+------+------+
|   เงิน                 | 2    | 18    | 15   | 471  | 66   | -99  |
| สดสุทธิจากกิจกรรมจัดหาเงิน | ,731 | 8.34% | ,606 | .38% |      | .57% |
+-----------------------+------+-------+------+------+------+------+
|   เงินสดจ่ายระหว่างปี : - |      |       |      |      |      |      |
+-----------------------+------+-------+------+------+------+------+
|   ดอกเบี้ยจ่าย           | 836  | -6    | 5    | 579  | 4    | -16  |
|                       |      | 5.93% | ,675 | .08% | ,713 | .95% |
+-----------------------+------+-------+------+------+------+------+
|   ภาษีเงินได้            | 20   | 4     | 33   | 68   | 58   | 74   |
|                       |      | 0.52% |      | .59% |      | .98% |
+-----------------------+------+-------+------+------+------+------+

หมายเหตุ : ^(( * )) แยกดอกเบี้ยจ่ายออกจากค่าใช้จ่ายรวมในปี 2543
เพื่อเปรียบเทียบกับปีอื่นได้

(ค) อัตราส่วนทางการเงิน

อัตราส่วนทางการเงินของบริษัท อุตสาหกรรมปิโตรเคมีกัลไทย จำกัด (มหาชน) และบริษัทย่อย

  ----------------------------------- ---------------------------------- ---------- ---------- ---------- ---
                                                                         2543       2544       2545       

                                                                                                          

  อัตราส่วนสภาพคล่อง (Liquidity Ratio)                                                                       

                                      อัตราส่วนสภาพคล่อง (เท่า)              0.14       1.71       1.49       

                                      อัตราส่วนสภาพคล่องหมุนเร็ว (เท่า)        0.04       0.45       0.41       

                                      อัตราส่วนสภาพคล่องกระแสเงินสด (เท่า)    0.02       (0.16)     0.08       

                                      อัตราส่วนหมุนเวียนลูกหนี้การค้า (เท่า)      14.68      16.51      18.85      

                                      ระยะเวลาเก็บหนี้เฉลี่ย (วัน)             25         22         19         

                                      อัตราส่วนหมุนเวียนสินค้าคงเหลือ (เท่า)     8.84       7.99       8.86       

                                      ระยะเวลาขายสินค้าเฉลี่ย (วัน)           41         45         41         

                                      อัตราส่วนหมุนเวียนเจ้าหนี้                14.05      17.51      13.55      

                                      ระยะเวลาชำระหนี้ (วัน)                26         21         27         

                                      Cash Cycle (วัน)                    40         46         33         

                                                                                                          

  อัตราส่วนแสดงความสามารถในการหากำไร                                                                        
  (Profitability Ratios)                                                                                  

                                      อัตรากำไรขั้นต้น                       14.74%     11.74%     15.17%     

                                      อัตรากำไรสุทธิ                        -53.88%    11.79%     -5.38%     

                                      อัตราผลตอบแทนต่อผู้ถือหุ้น ⁽ ¹ ⁾          n.a.       n.a.       -144.17%   

                                                                                                          

  อัตราส่วนแสดงประสิทธิภาพในการดำเนินงาน                                                                       
  (Efficiency Ratio)                                                                                      

                                      อัตราผลตอบแทนจากสินทรัพย์              -24.95%    6.62%      -3.18%     

                                      อัตราผลตอบแทนจากสินทรัพย์ถาวร          -28.94%    12.27%     -0.04%     

                                      อัตราหมุนของสินทรัพย์ (เท่า)             0.46       0.56       0.59       

                                                                                                          

  อัตราส่วนวิเคราะห์นโยบายทางการเงิน                                                                           
  (Financial Policy Ratio)                                                                                

                                      อัตราส่วนหนี้สินต่อส่วนของผู้ถือหุ้น (เท่า)     (6.84)     26.16      136.21     

                                      อัตราส่วนความสามารถในการชำระดอกเบี้ย   1.18       (0.61)     1.18       
                                      (เท่า) ⁽ ² ⁾                                                         

                                                                                                          

  ข้อมูลต่อหุ้น                                                                                                

                                      มูลค่าตามบัญชีต่อหุ้น                     (12.08)    0.83       0.12       

                                      กำไรสุทธิต่อหุ้น                        (20.14)    1.52       (0.54)     

                                                                                                          
  ----------------------------------- ---------------------------------- ---------- ---------- ---------- ---

หมายเหตุ : ⁽ ¹ ⁾ ส่วนของผู้ถือหุ้นเฉลี่ยติดลบในปี 2543 และ 2544
จึงไม่สามารถหาผลตอบแทนของผู้ถือหุ้นได้

  ⁽ ² ⁾ อัตราส่วนความสามารถชำดอกเบี้ย = กระแสเงินสดจากการดำเนินงาน +
  ดอกเบี้ยจ่ายจากการดำเนินงาน +ภาษี / ดอกเบี้ยจากการดำเนินงาน

  12 .2 คำอธิบายและการวิเคราะห์ฐานะการเงินและผลการดำเนินงาน

งบการเงินของบริษัทและบริษัทย่อย สำหรับปี 2545 และ 2544 ไม่ได้รวมงบการเงินของบริษัท
ระยองแท้งค์เทอร์มินัล จำกัด ซึ่งเป็นบริษัทย่อยในสัดส่วนร้อยละ 99.99
เนื่องจากมีผู้บริหารแผนคนละชุดกับทีพีไอ
โดยบริษัทดังกล่าวอยู่ระหว่างการดำเนินการตามแผนฟื้นฟูกิจการโดยมีบริษัท เชอร์ชิลล์ ไพรซ์
แพลนเนอร์ จำกัด เป็นผู้บริหารแผน การเปลี่ยนแปลงของงบการเงินของบริษัทและบริษัทย่อยในปี
2545 เปรียบเทียบกับปี 2544 มีรายละเอียดดังนี้

1.  รายได้จากการขาย

ในปี 2545 บริษัทและบริษัทย่อยมีรายได้จากการขายสินค้าจำนวน 76,423.73 ล้านบาท
เพิ่มขึ้นจากปีก่อน 4,271.59 ล้านบาท หรือเพิ่มขึ้นร้อยละ 5.92
แบ่งเป็นสัดส่วนรายได้ของผลิตภัณฑ์น้ำมัน, ผลิตภัณฑ์ปิโตรเคมี และ รายได้อื่นๆ
คิดเป็นสัดส่วนร้อยละ 51, 46 และ 3 ตามลำดับ

สำหรับยอดขายในประเทศ ในปี 2545 เพิ่มขึ้นจากปีก่อนร้อยละ 10.69
ในขณะที่ยอดขายต่างประเทศลดลงร้อยละ 4.81
โดยมีสัดส่วนยอดขายในประเทศต่อยอดขายต่างประเทศ 72 : 28 ในขณะที่ปีก่อนมีสัดส่วนอยู่ที่ 69
: 31

การเปลี่ยนแปลงของรายได้จากการขายแยกตามผลิตภัณฑ์ มีรายละเอียดดังนี้

ผลิตภัณฑ์ปิโตรเคมี มียอดขายในปี 2545 จำนวน 35,178.34 ล้านบาท ลดลงจากปีก่อนร้อยละ
4.75 สาเหตุหลักเนื่องจากการลดลงของยอดขายโอเลฟินส์ รายละเอียดการเปลี่ยนแปลงมีดังนี้

1.  เม็ดพลาสติก ยอดขายเม็ดพลาสติกในปี 2545 มีสัดส่วนร้อยละ 28.65
    จากยอดขายผลิตภัณฑ์ทั้งหมด บริษัทฯ มียอดขายจำนวน 21,895.57 ล้านบาท
    เพิ่มขึ้นจากปีก่อนร้อยละ 2.65 โดยมีปริมาณขายจำนวน 816,389 ตัน หรือเพิ่มขึ้นร้อยละ
    4.45 ในขณะที่ราคาขายต่อหน่วยโดยเฉลี่ยปรับตัวลดลงประมาณร้อยละ 1.7

2.  โอเลฟินส์ มียอดขายลดลงร้อยละ 22.99 จาก 12,093.62 ล้านบาท ในปี 2544 เหลือ
    9,312.84 ล้านบาท ในปี 2545 เนื่องจากการลดลงของยอดขายให้บริษัทที่เกี่ยวข้องแห่งหนึ่ง

3.  อะโรเมติกส์ มีการเพิ่มขึ้นทั้งยอดขายและปริมาณขาย โดยยอดขายเพิ่มขึ้นร้อยละ 20.72
    และปริมาณขายเพิ่มขึ้นร้อยละ 18.4 โดยยอดขายในปี 2545 มีจำนวน 3,378.71 ล้านบาท

4.  โพลีออล มียอดขายลดลงจาก 709.72 ล้านบาท ในปี 2544 เหลือ 591.22 ล้านบาท ในปี
    2545 หรือลดลงร้อยละ 16.70

ผลิตภัณฑ์น้ำมัน ในปี 2545 บริษัทและบริษัทย่อยมีรายได้จากผลิตภัณฑ์น้ำมันจำนวน 38,662.39
ล้านบาท เพิ่มขึ้นจากปีก่อนร้อยละ 16.46 หรือเพิ่มขึ้นประมาณ 670 ล้านลิตร
ทั้งนี้เป็นการเพิ่มขึ้นของยอดขายในประเทศจำนวน 6,210.37 ล้านบาท หรือเพิ่มขึ้นร้อยละ 25.29

1.  รายได้อื่น

-   กำไรจากอัตราแลกเปลี่ยน บริษัทฯ มีกำไรจากอัตราแลกเปลี่ยนจำนวน 1,124.11 ล้านบาท
    เนื่องจากระหว่างปี 2545 เงินบาทแข็งค่าเมื่อเทียบเงินเหรียญสหรัฐอเมริกา
    ในขณะที่ปีก่อนมีขาดทุนจากอัตราแลกเปลี่ยนจำนวน 1,260.85 ล้านบาท
    เนื่องจากเงินบาทอ่อนค่าเมื่อเทียบกับเงินเหรียญสหรัฐอเมริกาในปี 2544
    โดยอัตราแลกเปลี่ยนอยู่ที่ 43.30 บาท ณ สิ้นปี 2545 และ 44.36 บาท ณ สิ้นปี 2544

-   ส่วนแบ่งกำไรจากเงินลงทุนตามวิธีส่วนได้เสีย ในปี 2545 มีจำนวน 3.43 ล้านบาท
    ในขณะที่ปี 2544 มีจำนวน 2,246.68 ล้านบาท
    เนื่องจากส่วนใหญ่เป็นส่วนแบ่งกำไรจากบริษัท ทีพีไอ โพลีน จำกัด (มหาชน)
    ทั้งนี้บริษัทได้บันทึกส่วนแบ่งกำไรตามวิธีส่วนได้เสียจากบริษัท ทีพีไอ โพลีน จำกัด (มหาชน)
    จนถึงเดือนกันยายน 2544
    เนื่องจากได้จัดประเภทเงินลงทุนในบริษัทดังกล่าวเป็นหลักทรัพย์เพื่อค้า
    ซึ่งกำไรหรือขาดทุนจะแสดงในงบกำไรขาดทุน และได้จัดเป็นประเภทหลักทรัพย์เผื่อขายในปี
    2545 ซึ่งกำไรหรือขาดทุนจะแสดงในส่วนของผู้ถือหุ้นในงบดุล

1.  ค่าใช้จ่าย

ค่าใช้จ่ายตามงบการเงินรวมปี 2545 มีจำนวน 75,103.16 ล้านบาท เพิ่มขึ้นจากปีก่อนจำนวน
321.50 ล้านบาท หรือเพิ่มขึ้นร้อยละ 0.43
โดยรายการสำคัญที่ทำให้ค่าใช้จ่ายเปลี่ยนแปลงระหว่างปี 2545 มีดังนี้

1.  ต้นทุนขาย ในปี 2545 มีจำนวน 64,830.26 ล้านบาท เพิ่มขึ้นร้อยละ 1.81
    โดยมีสัดส่วนต้นทุนขายต่อยอดขายน้อยกว่าปีก่อน หรือคิดเป็นสัดส่วนร้อยละ 84.83 ในขณะที่ปี
    2544 คิดเป็นสัดส่วนร้อยละ 88.26 เนื่องจากยอดขายสินค้าที่เพิ่มสูงขึ้น

2.  ค่าใช้จ่ายในการขายและบริหาร มีจำนวน 9,038.62 ล้านบาท เพิ่มขึ้น 1,149.78 ล้านบาท
    หรือเพิ่มขึ้นร้อยละ 14.57 มีสาเหตุจากภาษีสรรพสามิตเพิ่มขึ้นจำนวน 1,372.3 ล้านบาท
    เนื่องจากปริมาณขายผลิตภัณฑ์น้ำมันที่เพิ่มขึ้นร้อยละ 16.46

3.  หนี้สูญและหนี้สงสัยจะสูญ ในปี 2545 มีการตั้งสำรองหนี้สูญและหนี้สงสัยจะสูญจำนวน 663.37
    ล้านบาท เป็นการตั้งค่าเผื่อหนี้สงสัยจะสูญสำหรับ เงินให้กู้ยืมบริษัทที่เกี่ยวข้องกัน 429.35
    ล้านบาท ลูกหนี้การค้า 28.25 ล้านบาท และค่าเผื่อการด้อยค่าของเงินมัดจำค่าที่ดิน 205.82
    ล้านบาท

4.  ค่าใช้จ่ายในการฟื้นฟูกิจการ สำหรับปี 2545 มีจำนวน 570.36 ล้านบาท ลดลง 435.05
    ล้านบาท หรือลดลงร้อยละ 43.28 เนื่องจากการลดลงของค่าธรรมเนียมผู้บริหารแผน
    ค่าธรรมเนียมคณะกรรมการเจ้าหนี้ และค่ารักษาความปลอดภัย

5.  ในปี 2544 มีผลขาดทุนจากอัตราแลกเปลี่ยน 1,260.85 ล้านบาท
    และขาดทุนจากการตีราคาที่ดิน อาคารและอุปกรณ์ 334.55 ล้านบาท ในขณะที่ปี 2545
    ไม่มีค่าใช้จ่ายดังกล่าว

1.  กำไรขั้นต้น

ในปี 2545 บริษัทและบริษัทย่อยมีกำไรขั้นต้นจำนวน 11,593.47 ล้านบาท ปรับตัวดีขึ้น
โดยเพิ่มขึ้นจากปีก่อนร้อยละ 36.84 ส่วนอัตรากำไรขั้นต้นอยู่ที่ร้อยละ 15.17 ในปี 2545 และในปี
2544 อยู่ที่ร้อยละ 11.74 เนื่องจากการเพิ่มขึ้นของยอดขาย และต้นทุนขายที่ปรับตัวลดลง

1.  กำไรสุทธิ

ปี 2545 บริษัทและบริษัทย่อยมีผลขาดทุนสิทธิจำนวน 4,215.53 ล้านบาท
ซึ่งแตกต่างจากปีก่อนที่มีผลกำไรสุทธิจำนวน 8,944.74 ล้านบาท เนื่องจาก

1.  มีดอกเบี้ยจ่ายจำนวน 7,369.05 ล้านบาท ในปี 2545 และจำนวน 8,604.25 ล้านบาทในปี
    2544

2.  มีผลกำไรจากรายการพิเศษจำนวนมาก ในปี 2544 คือ
    เป็นกำไรจากการแปลงหนี้ดอกเบี้ยค้างจ่ายเป็นทุนตามแผนฟื้นฟูกิจการจำนวน 12,826.58
    ล้านบาท และมีกำไรจากการปรับปรุงดอกเบี้ยจ่ายผิดนัดจำนวน 3,644.92 ล้านบาท
    ในขณะที่ปี 2545 ไม่มีรายการพิเศษใดๆ เกิดขึ้น

1.  สินทรัพย์

สินทรัพย์รวม ณ สิ้นปี 2545 มีจำนวน 132,315.82 ล้านบาท ไม่เปลี่ยนแปลงจากปีก่อนมากนัก
หรือลดลงเพียงร้อยละ 0.23 สินทรัพย์ส่วนใหญ่ ได้แก่ ที่ดิน อาคารและอุปกรณ์
คิดเป็นสัดส่วนร้อยละ 75.06 ของสินทรัพย์รวม หรือเป็นจำนวน 99,317.51 ล้านบาท
และสินค้าคงเหลือสุทธิร้อยละ 10.57 เป็นจำนวน 13,986.68 ล้านบาท

  - ลูกหนี้การค้า

  ปี 2545 มีลูกหนี้การค้าและตั๋วเงินรับตามงบการเงินรวมจำนวน 4,471.01 ล้านบาท
  คิดเป็นสัดส่วนร้อยละ 5.85 ของยอดขาย โดยบริษัทฯ
  มีนโยบายบริหารความเสี่ยงด้านการให้สินเชื่อกับลูกค้า
  ด้วยการเรียกหลักประกันจากลูกค้าก่อนที่จะทำการซื้อขายสินค้า เช่น
  หนังสือค้ำประกันของธนาคาร ตั๋วแลกเงินที่ได้อาวัลจากธนาคาร เช็คลงวันที่ล่วงหน้า
  หรือการชำระเป็นเงินสด อย่างไรก็ดี ณ สิ้นปี 2545 มีลูกหนี้การค้าค้างชำระเกินกำหนดจำนวน
  1,235.68 ล้านบาท เพิ่มขึ้นจากปีก่อนร้อยละ 65.25 ในจำนวนนี้เป็นลูกหนี้ที่ค้างชำระเกินกว่า
  1 ปีขึ้นไปจำนวน 234.94 ล้านบาท โดยบริษัทฯ ได้ตั้งค่าเผื่อหนี้สงสัยจะสูญไว้แล้วจำนวน
  245.35 ล้านบาท

1.  หนี้สิน

บริษัทและบริษัทย่อยมีหนี้สินรวม ณ 31 ธันวาคม 2545 จำนวน 131,351.47 ล้านบาท เพิ่มขึ้น
3,608.59 ล้านบาท หรือเพิ่มขึ้นร้อยละ 2.82
ในจำนวนนี้เป็นหนี้สินตามแผนปรับโครงสร้างหนี้จำนวน 113,168.41 ล้านบาท
และมีดอกเบี้ยค้างจ่ายจำนวน 5,772.31 ล้านบาท

1.  ส่วนของผู้ถือหุ้น

ณ สิ้นปี 2545 ส่วนของผู้ถือหุ้นมีจำนวน 964.35 ล้านบาท ในขณะที่ปี 2544 มีจำนวน 4,883.82
ล้านบาท ลดลง 3,919.47 ล้านบาท หรือลดลงร้อยละ 80.25
สาเหตุหลักเนื่องจากเกิดผลขาดทุนสุทธิในปี 2545

1.  สภาพคล่อง

อัตราส่วนสภาพคล่องลดลงจาก 1.71 เท่าในปีก่อน เป็น 1.49 เท่า ในปี 2545
สาเหตุหลักเนื่องจากหนี้สินหมุนเวียนในส่วนดอกเบี้ยค้างจ่ายเพิ่มขึ้นจำนวน 2,634.25 ล้านบาท
อย่างไรก็ตามบริษัทฯ
ยังมีสภาพคล่องเนื่องจากได้รับการสนับสนุนจากคณะกรรมการเจ้าหนี้ในการต่ออายุเงินทุนหมุนเวียนจำนวน
79.67 ล้านเหรียญสหรัฐในเดือนพฤศจิกายน 2545

  - เงินสดสุทธิจากกิจกรรมดำเนินงาน

ปี 2545 มีเงินสดสุทธิที่ได้จากกิจกรรมดำเนินงานจำนวน 1,271.81 ล้านบาท ต่างจากปี 2544
อย่างมากซึ่งมีเงินสดสุทธิที่ใช้ไปจากกิจกรรมดำเนินงานจำนวน 13,909.90 ล้านบาท
ทั้งนี้เนื่องจาก

-   ดอกเบี้ยค้างจ่ายในปี 2544 ลดลง 11,571.48 ล้านบาท
    เนื่องจากมีรายการพิเศษที่เกิดจากการแปลงดอกเบี้ยค้างจ่ายเป็นทุนตามแผนฟื้นฟูกิจการ
    ในขณะที่ปี 2545 มีดอกเบี้ยค้างจ่ายเพิ่มขึ้น 2,655.60 ล้านบาท

-   เจ้าหนี้การค้าเพิ่มขึ้น 1,708.78 ล้านบาท ในขณะที่ปี 2544 เพิ่มขึ้น 564.43 ล้านบาท
    เนื่องจากปริมาณการขายสินค้าที่เพิ่มขึ้น ในขณะที่มีสินค้าคงเหลือเพิ่มขึ้น 1,272.88 ล้านบาท

  - เงินสดสุทธิจากกิจกรรมลงทุน

เงินสดสุทธิใช้ไปในกิจกรรมลงทุน ในปี 2545 มีจำนวน 702.17 ล้านบาท
เพิ่มขึ้นจากปีก่อนซึ่งมีจำนวน 185.21 ล้านบาท
รายการหลักที่ทำให้เงินสดสุทธิใช้ไปในกิจกรรมลงทุนเพิ่มขึ้น คือ
เงินให้กู้ยืมระยะสั้นแก่กิจการที่เกี่ยวข้องกันเพิ่มขึ้นจำนวน 596.92 ล้านบาท
ซึ่งเกิดจากการให้กู้ยืมเพิ่มขึ้นแก่บริษัท ระยองแท้งค์เทอร์มินัล จำกัด จำนวน 225.35 ล้านบาท
เพื่อเป็นค่าก่อสร้างของโครงการที่ดำเนินการต่อเนื่อง
นอกจากนั้นเกิดจากเงินกู้ยืมที่เพิ่มขึ้นของบริษัทที่เกี่ยวข้อง ได้แก่ บริษัท พรชัยวิสาหกิจ จำกัด,
บริษัท ทีพีไอ โฮลดิ้ง จำกัด และ บริษัท ทีพีไอ อีโออีจี จำกัด จำนวน 406.17 ล้านบาท
โดยมีสาเหตุจากดอกเบี้ยค้างจ่ายเพิ่มขึ้น

  - เงินสดสุทธิจากกิจกรรมจัดหาเงิน

บริษัทและบริษัทย่อยมีเงินสดสุทธิจากกิจกรรมจัดหาเงินในปี 2545 จำนวน 66.38 ล้านบาท
น้อยมากเมื่อเทียบกับปี 2544 ซึ่งมีจำนวน 15,605.64 ล้านบาท เนื่องจากในปี 2544
มีการแปลงหนี้ดอกเบี้ยค้างจ่ายเป็นทุนตามแผนฟื้นฟูกิจการ ส่วนในปี 2545
เป็นผลจากเงินเบิกบัญชีเพิ่มขึ้น 128.13 ล้านบาท และเจ้าหนี้ตามแผนปรับโครงสร้างหนี้ลดลง
62.03 ล้านบาท

1.  รายจ่ายลงทุน

เนื่องจากบริษัทฯ อยู่ระหว่างการฟื้นฟูกิจการ จึงต้องจำกัดการลงทุนในรายจ่ายลงทุนอย่างมาก
ยกเว้นเป็นการจ่ายเพื่อซ่อมแซมหรือทดแทนที่มีความจำเป็นต่อการเนินธุรกิจตามปกติ
และเป็นโครงการที่ต้องดำเนินการต่อเนื่องจากโครงการในอดีต